
RAPORT COMUN

asupra proiectului de Lege pentru aderarea României la Acordul între Confederaţia Elveţiană şi Republica Austria privind înfiinţarea şi funcţionarea la Viena  a Centrului Internaţional pentru Dezvoltarea Politicilor de Migraţie (ICMPD), semnat la Viena la 1 iunie 1993

În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au fost sesizate, spre dezbatere, în fond, în procedură obişnuită, cu proiectul de Lege pentru aderarea României la Acordul între Confederaţia Elveţiană şi Republica Austria privind înfiinţarea şi funcţionarea la Viena  a Centrului Internaţional pentru Dezvoltarea Politicilor de Migraţie (ICMPD), semnat la Viena la 1 iunie 1993, trimis cu adresa nr.           PL x 178 din 11 aprilie 2011 şi înregistrată cu nr. 26/151 din 14 aprilie 2011, respectiv  cu nr.32/130 din 13.04.2011. 

Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată. 

Consiliul Legislativ a avizat favorabil proiectul de lege, cu unele observaţii şi propuneri, conform avizului nr.236 din 07.03.2011.
Comisia pentru politică externă a avizat favorabil proiectul de lege, conform avizului nr.33/154 din 19 aprilie 2011.

Proiectul de lege are ca obiect aderarea României la Acordul între Confederaţia Elveţiană şi Republica Austria privind înfiinţarea şi funcţionarea la Viena a Centrului Internaţional pentru Dezvoltarea Politicilor de Migraţie (ICMPD), semnat la Viena la 1 iunie 1993.
În conformitate cu prevederile art. 61 şi art. 63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru apărare, ordine publică şi siguranţă naţională au examinat proiectul de lege mai sus menţionat, în şedinţe separate. Membrii Comisiei pentru administraţie publică, amenajarea teritoriului şi echilibru ecologic au examinat proiectul de lege mai sus menţionat în şedinţa din 27 aprilie 2011. Membrii Comisiei pentru apărare, ordine publică şi siguranţă naţională au examinat proiectul de lege sus menţionat în şedinţa din 19 aprilie 2011.


Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 30 deputaţi. Din numărul total de 24 membri ai Comisiei pentru apărare, ordine publică şi siguranţă naţională  au participat la dezbateri  22 deputaţi.


La dezbateri a participat, în calitate de invitat, conform prevederilor art. 54 şi 55 din Regulamentul Camerei Deputaţilor, republicat, domnul  Dumitru Licsandru – director adjunct al Direcţiei Afaceri Europene şi Relaţii Internaţionale a Ministerului Administraţiei şi Internelor.
În urma examinării intervenţiei legislative şi a opiniilor exprimate de către membrii celor două Comisii, s-a hotărât, cu unanimitate de voturi, adoptarea proiectului de Lege pentru aderarea României la Acordul între Confederaţia Elveţiană şi Republica Austria privind înfiinţarea şi funcţionarea la Viena  a Centrului Internaţional pentru Dezvoltarea Politicilor de Migraţie (ICMPD), semnat la Viena la 1 iunie 1993, în forma prezentată.

În raport de obiectul şi conţinutul său, proiectul de lege  face parte din categoria legilor ordinare.

PREŞEDINTE,


         Sulfina BARBU


       Costică CANACHEU

Gheorghe CIOCAN


Eugen BADALAN
Consilier, Sofia CHELARU

